stanford-oval/wikipedia huggingface dataset:
מורדי בן חמו
הערות שוליים

1 2  מורדי בן חמו, ראשון, אוטיזם, קוסקוס ורוק&רול, ספרי צמרת, 2019. (בעברית)
↑  תומר הדר, "אוטיזם אינו לקות אלא שונות - לא כולם גאונים, אך הם גם לא מפגרים", באתר כלכליסט, 13 ביוני 2021
1 2 3 4 5 6 7 8 9 10  רויטל בלומנפלד‏, ההומלס שהידרדר עד לדוקטורט, באתר וואלה, 11 בדצמבר 2014
↑   ד"ר בן חמו: בגיל 10 גיליתי שסבי ערבי מוסלמי. בספר שלי אני חושף על יחסי יהדות איסלאם ולא אהבו את זה!!, סרטון בערוץ "John Smith", באתר יוטיוב (אורך: 09:53)
↑   ד"ר מורדי בן חמו מתארח בתכנית בוקר של צביקה הדר, סרטון בערוץ "Dr Mordehai Benhamou", באתר יוטיוב (אורך: 06:22)
1 2 3 4 5   ד"ר מורדי בן חמו בראיון מיוחד בערוץ הידברות, סרטון בערוץ "Dr Mordehai Benhamou", באתר יוטיוב (אורך: 39:04)
↑   ד"ר מורדי בן חמו: אוטיסט, סופר וחוקר במרכז הלאומי ע"ש עזריאלי לחקר אוטיזם ונוירו-התפתחות, סרטון בערוץ "Azrieli National Center for Autism Research", באתר יוטיוב (אורך: 25:34)
↑  חוקרים, באתר המרכז הלאומי לחקר אוטיזם
↑  מורדי בן חמו, אוטיזם, קוסקוס ורוק&רול, באתר עברית (חנות ספרים מקוונת)
↑   Israeli Celebrity Talks Autism - Embracing Autism Acceptance For Happiness w/ Dr Mordehai Benhamou, סרטון בערוץ "Thomas Henley", באתר יוטיוב (אורך: 01:03:48)
1 2   סליחה על השאלה עונה 2 ❓ | אוטיסטים - שידור בכורה ביוטיוב! 🔥, סרטון בערוץ "כאן 11 - תאגיד השידור הישראלי", באתר יוטיוב (אורך: 26:15)
↑  מורדי בן חמו, הבושה, באתר עברית (חנות ספרים מקוונת)
↑  רויטל בלומנפלד‏, ההומלס שהידרדר עד לדוקטורט, באתר וואלה, 11 בדצמבר 2014
↑  נתנאל לייפר, ‏כשביני לנדאו שר וריגש "עד עלות השחר", באתר כיכר השבת, 11 בדצמבר 2019
↑   הדוקטור האוטיסט שמרגיז את העולם הערבי (סוד מטלטל וספר מרתק!), סרטון בערוץ "Dr Mordehai Benhamou", באתר יוטיוב (אורך: 09:42)
↑   מורדי ואמרו מתארחים בתכנית בוקר של צביקה הדר, סרטון בערוץ "Dr Mordehai Benhamou", באתר יוטיוב (אורך: 10:35)
↑   אחד ממאה-כתבה על אוטיסטים חדשות כאן 11 עם ד"ר מורדי בן חמו- פרק 4, סרטון בערוץ "Dr Mordehai Benhamou", באתר יוטיוב (אורך: 10:46)
↑  מורדי בן חמו, בן שנתיים, באתר פייסבוק, ‏30 בספטמבר 2021
| --- | --- |
בקרת זהויות :  NLI: 987007939588105171  LCCN: no2020110651  VIAF: 13160120604640440512   WorldCat (עם VIAF): 13160120604640440512
Telos

Telos הוא אלבום האולפן השלישי של הדי ג'יי והמפיק מוזיקלי הרוסי-גרמני זד. הוא יצא לאור ב-30 באוגוסט 2024, בהוצאת חברת התקליטים אינטרסקופ רקורדס.
רקע והכרזה

בסרטון סיכום משנת 2023 שהועלה לאינסטגרם, זד הכריז שהוא עובד על אלבום חדש, וכינה את הפרויקט "האלבום האמיתי והאישי ביותר שלי". במאי 2024, במהלך הופעה בפסטיבל המוזיקה EDC בלאס וגאס, זד הכריז על תאריך יציאת האלבום באמצעות כתיבה באוויר. שם האלבום ועטיפתו נחשפו בפוסט באינסטגרם שהועלה זמן קצר לאחר פסטיבל EDC.
ב-21 ביוני 2024, יצא הסינגל המוביל מתוך האלבום "Out of Time", בהשתתפות בי מילר. שבועיים לאחר מכן, זד הכריז על שותפות עם 5 Gum להפקת מופע חד-פעמי בלעדי בניו יורק. המופע כלל שירים שטרם נשמעו מהאלבום. המעריצים הוזמנו להתחרות על הכרטיסים החינמיים לאירוע על ידי השתתפות במשימה מסוימת, עם רמזים שפורסמו על ידי זד וחשבונות המדיה החברתית של 5 Gum בכל יום עד לאירוע המתוכנן ב-22 באוגוסט. רק 25 האנשים הראשונים שביקרו בבודגה לקראת המופע קיבלו כרטיסים חינם.
הסינגל השני מתוך האלבום, "Lucky" ביחד עם רמי וולף, יצא לאור ב-9 באוגוסט 2024.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | אלבום הדאנס/אלקטרוני הטוב ביותר | מועמדות |  |
רשימת רצועות

| Telos> מס' | Telos> שם | Telos> משך | Telos>  | Telos>  | Telos>  | Telos>  | Telos>  | Telos>  | Telos>  |
| --- | --- | --- | --- | --- | --- | --- | --- | --- | --- |
| 1. | Out of Time (בהשתתפות בי מילר)   | 3:42 |  |  |  |  |  |  |  |
| 2. | Tangerine Rays (ביחד עם בי מילר)   | 4:12 |  |  |  |  |  |  |  |
| 3. | Shanti (ביחד עם גריי)   | 3:25 |  |  |  |  |  |  |  |
| 4. | No Gravity (בהשתתפות בבא)   | 3:31 |  |  |  |  |  |  |  |
| 5. | Sona (ביחד עם The Olllam)   | 3:08 |  |  |  |  |  |  |  |
| 6. | Lucky (בהשתתפות רמי וולף)   | 2:07 |  |  |  |  |  |  |  |
| 7. | Dream Brother (בהשתתפות ג'ף באקלי)   | 4:58 |  |  |  |  |  |  |  |
| 8. | Descensus (ביחד עם Mesto ודורה ז'ר)   | 3:05 |  |  |  |  |  |  |  |
| 9. | Automatic Yes (בהשתתפות ג'ון מאייר)   | 3:25 |  |  |  |  |  |  |  |
| 10. | 1685 (בהשתתפות מיוז)   | 6:11 |  |  |  |  |  |  |  |
| משך כולל: | משך כולל: | 37:44 |  |  |  |  |  |  |  |
הערות שוליים

↑  Heffler, Jason (2024-05-20). "Zedd Announces Release Date of First Album in 9 Years, "Telos"". EDM.com (באנגלית). ארכיון מ-2024-05-21. נבדק ב-2024-08-10.
↑  Hernandez, Victoria. "Zedd continues sports journey with Final Four performance, speaks on new album promised in 2024". USA TODAY (באנגלית אמריקאית). ארכיון מ-2024-08-10. נבדק ב-2024-08-10.
↑  Boyd, Marissa (2024-05-21). "Zedd's Third Album, 'Telos,' Is Finally On the Horizon". edmidentity.com (באנגלית אמריקאית). ארכיון מ-2024-08-10. נבדק ב-2024-08-10.
↑  "Zedd Shares Dreamy New Single "Out Of Time" Featuring Bea Miller -". mxdwn Music (באנגלית אמריקאית). 2024-06-22. ארכיון מ-2024-08-19. נבדק ב-2024-08-10.
↑  Rahmanan, Anna (7 באוגוסט 2024). "Zedd is performing a free secret concert inside a NYC bodega". Time Out. {{cite web}}:  (עזרה)
↑  Dresdale, Andrea (2024-08-06). "Zedd to play free rave in NYC bodega". Q92nepa.com (באנגלית). ארכיון מ-2024-08-11. נבדק ב-2024-08-11.
↑  Paul, Larisha (2024-08-09). "Zedd and Remi Wolf Search for Silver Linings on New Single 'Lucky'". Rolling Stone (באנגלית אמריקאית). ארכיון מ-2024-08-09. נבדק ב-2024-08-10.
↑  Sharpe, Josh. "Zedd Releases New Single 'Lucky' Featuring Remi Wolf". BroadwayWorld.com (באנגלית). ארכיון מ-2024-08-10. נבדק ב-2024-08-10.
↑  2025 GRAMMYs: See The Full Winners & Nominees List | GRAMMY.com, grammy.com
↑ Release formats for Telos on August 8, 2024:
"Telos". Apple Music (US). 8 באוגוסט 2024. נבדק ב-8 באוגוסט 2024. {{cite web}}:  (עזרה)
| זד |
| --- | --- | --- |
| דיסקוגרפיה | דיסקוגרפיה |  |
| Clarity | "Shave It" • "Spectrum" • "Clarity" • "Stay the Night" • "Push Play" |  |
| True Colors | "I Want You to Know" • "Beautiful Now" • "Papercut"  • "True Colors" |  |
| השתתפות בסינגלים | "Break Free" • "Starving" • "365" |  |
| סינגלים שיווקיים | "Addicted to a Memory" • "Bumble Bee" |  |
| שירים נוספים | "Find You" • "Candyman" • "Stay" • "Get Low" • "The Middle" • "Happy Now" • "Lost in Japan (Remix)" • "Good Thing" • "Funny" • "Inside Out" |  |
| הפקת סינגלים | "I Don't Like You" • "Beauty and a Beat" • "Heaven" • "Artpop" ("G.U.Y." • "Aura") |  |
| --- | --- |
בקרת זהויות :  MusicBrainz release group: d7367f12-e0d9-4dfa-8daa-84483a7faac2
ירוסלב פרוחזקה

| --- | --- |

 לידה:  26 ביוני 1897 פלזן, האימפריה האוסטרו-הונגרית האימפריה האוסטרו-הונגרית
 פטירה:  7 באוגוסט 1980 (בגיל 83) פראג, צ'כוסלובקיה צ'כוסלובקיה
 מדינה:  צ'כוסלובקיה 
 השכלה:  הפקולטה לאמנות באוניברסיטת קארל בפראג  הפקולטה למשפטים, אוניברסיטת קארל בפראג 
 השתייכות:   צבא צ'כוסלובקיה
 דרגה:  גנרל ארמייה
 תפקידים בשירות
 ראש המטה הכללי
 פעולות ומבצעים
 מלחמת העולם הראשונה מלחמת העולם השנייה
 
ירוסלב פרוחזקה (בצ'כית: Jaroslav Procházka‏; 26 ביוני 1897 – 7 באוגוסט 1980) היה איש צבא, בלשן והיסטוריון צ'כוסלובקי. שימש כראש המטה הכללי של צבא צ'כוסלובקיה בין השנים 1950–1952, ולאחר מכן שימש כפרופסור לכלכלה ולמדע המדינה באוניברסיטת קארל בפראג, וכרקטור האוניברסיטה 1958–1966.
ביוגרפיה

פרוחזקה נולד בפלזן ב-26 ביוני 1897. במהלך מלחמת העולם הראשונה הוא לחם במסגרת הלגיונות הצ'כוסלובקיים הן בחזית המזרחית והן בחזית המערבית. ב-1925 הוא הצטרף למפלגה הקומוניסטית של צ'כוסלובקיה. ב-1931 הוא היגר לברית המועצות, שם תרגם לצ'כית את כתביהם של קרל מרקס וולדימיר איליץ' לנין. במהלך מלחמת העולם השנייה, הוא שימש כקצין חינוך ביחידות צ'כוסלובקיות שלחמו לצד הצבא האדום. עם סיום המלחמה, הוא חזר למולדתו ומונה לראש מינהל החינוך וההשכלה הצבאית. שלוש שנים לאחר מכן, הוא עבר לשמש כיועצו הפוליטי והמשפטי של הרמטכ"ל דאז לודביק סבובודה.
בפברואר 1948 השתלטו הקומוניסטים על צ'כוסלובקיה. ב-26 באפריל 1950 מונה פרוחזקה לרמטכ"ל החדש. במהלך כהונתו, עבר הצבא הצ'כוסלובקי ארגון מחדש על פי המודל של הצבא האדום. קצינים שלא היו נאמנים דיים למשטר החדש סולקו מהצבא, ולפעמים אף הואשמו בבגידה ונידונו למאסר או למוות. ב-31 בינואר 1952 הוא פרש מהתפקיד ועזב את הצבא.
פרוחזקה הפך לפרופסור לכלכלה ולמדע והמדינה באוניברסיטת קארל בפראג. תחומי המחקר שלו היו תולדות המפלגה הקומוניסטית של ברית המועצות, תנועת העבודה הבינלאומית, ותולדות היחידות הצ'כוסלובקיות במהלך מלחמת העולם השנייה. בין השנים 1958–1966 שימש כרקטור האוניברסיטה.
הוא נפטר בפראג ב-7 באוגוסט 1980.
נורדהאוזן

ערך זה עוסק בעיר בגרמניה. אם התכוונתם למחנה הריכוז, ראו .
נוֹרְדהַאוּזֶן (גרמנית: Nordhausen) היא עיר על נהר זורגה, בדרום הרי הָארץ, במדינת תורינגיה שבמרכז גרמניה. העיר משמשת כבירת נפת נורדהאוזן.
בעבר נודעה העיר בתעשיית הטבק שלה, וכיום היא ידועה כיצרנית "קוֹרְן", משקה חריף.
היסטוריה

העיר מוזכרת לראשונה בשם Northusen או Nordhusa במסמך מ־13 במאי 927 של מלך הגרמנים היינריך הצפר (Heinrich der Vogler), אם כי יש עדויות אחרות לכך שיישוב במקום היה קיים כבר בשנת 785. היה קיים בה ארמון מלכותי ב־874 ומנזר ב־962. הדוכס היינריך הארי החריב אותה ב־1180, אך היא נבנתה מחדש במהרה. הקיסר פרידריך השני הכריז על העיר כעיר חופשית (freie Reichsstadt) בשנת 1220 (ולפי מקורות אחרים: ב־1253 או ב־1290), ובשנת 1430 הצטרפה העיר לברית ערי הנזה.
יהודים ישבו בנורדהאוזן כבר במאה ה-13, ב-1349 בפרעות ה'ק"ח–ה'ק"ט נרצחו (או אולצו להתנצר או להתאבד) כל יהודי המקום ובהם רבי יעקב מנורטהויזן, ממנהיגי הקהילה ואולי מחברם של "פסקי תוספות". על חורבן קהילת נורטהויזן ואובדן יהודיה, נאמר בקינה ידועה על פרעות אלו שחוברה בידי ר' ישראל ברבי יואל מארפורט: ”נורטהויזן כמו סולת, סלתה כשלשלת, יחס חבצלת - גזעי שתולייך. רב יעקב משולם, הורם וסר צלם, יהלום והוא סולם - מעלות שבילייך. הוא וישיבתו, נשרפו וכל ביתו, איש איש בטליתו - אחוז גדילייך”.
בשנת 1500 הצטרפה העיר לברית הערים של סקסוניה התחתונה (Niedersächsischer Reichskreis), ובאותה שנה החל בה ייצור של סוג מקומי של קורן (Nordhäuser Doppelkorn), משקה אלכוהולי לאומי גרמני. הרפורמציה הפרוטסטנטית הגיעה לעיר בשנת 1523, עם הגיעו של תומאס מינצר (Thomas Müntzer).
אחרי חתימת שלום וסטפאליה ב־1648 חבר אזור נורדהאוזן לברנדנבורג-פרוסיה, אך העיר עצמה נשארה עצמאית. בתקופת המלחמות הנפוליאוניות כבש צבא פרוסיה את העיר, וב־1807 היא צורפה לממלכת וסטפאליה. בחלוקה מחדש של גרמניה אחרי המלחמה סופחה נורדהאוזן לפרוסיה.
ב־1866 נבנה קו הרכבת מנורדהאוזן להָאלֶה.
במהלך מלחמת העולם השנייה הוקם ליד העיר מחנה העבודה דורה-מיטלבאו, שבו ייצרו עובדי כפייה טילי V-2 עבור הצבא הנאצי. ב־11 באפריל 1945 כבש צבא ארצות הברית את העיר, וב־2 ביולי באותה שנה היא הועברה לשליטת הצבא האדום. בחלוקת גרמניה לאחר המלחמה עבר אזור נורדהאוזן לגרמניה המזרחית, שהייתה תחת השפעת ברית המועצות. ברית המועצות הקימה בעיר מחדש את ייצור הטילים ואת מכון רָאבֶּה (Rabe) לשכלול טילים.
בתקופת גרמניה המזרחית הייתה העיר חלק ממחוז ארפורט. לאחר איחוד גרמניה ב־1990 היא הועברה למדינת תורינגיה, אשר הוקמה מחדש.
ערים תאומות

ישראל בית שמש, ישראל
גרמניה בוכום, נורדריין-וסטפאליה, גרמניה
צרפת שרלוויל-מזייר, צרפת
פולין אוסטרוב ויילקופולסקי, פולין
Four tet

| --- | --- |

 לידה:  ספטמבר 1977 (בן 47) פאטני, הממלכה המאוחדת 
 שם לידה:  Kieran Miles David Hebden 
 שם במה:  Four Tet 
 מוקד פעילות:  הממלכה המאוחדת 
 תקופת הפעילות:  מ-1998 
 מקום לימודים:  בית הספר אליוט 
 סוגה:  אלקטרוניקה 
 שפה מועדפת:  אנגלית 
 כלי נגינה:  פסנתר 
 חברת תקליטים:  Output Recordings, טקסט רקורדס 
 www.fourtet.net
 פרופיל ב-IMDb
 
הבדן ב-2008
קִיאֶרֶן הֶבּדֶן (באנגלית: Kieran Hebden; נולד ב-1977), הידוע בעיקר בשם הבמה פוֹר טֶט (Four Tet), הוא מוזיקאי פוסט-רוק ואלקטרוני אנגלי. הבדן צמח בראשונה כחבר בלהקה Fridge לפני שביסס עצמו כאומן סולו.
במקור, לטובת גישה אבסטרקטית יותר, הבדן נמנע מלעצב את המוזיקה שלו לכדי פורמט של שיר פופ טיפוסי – הסאונד והמלודיות משלבים אלמנטים של היפ הופ, אלקטרוניקה, טכנו, ג׳אז, גריים ומוזיקת פולק. היצירות החדשות שלו מושפעות עמוקות ממוזיקת האוס.
הבדן גם מיקסס טרקים של אומנים כמו Aphex Twin, CHVRCHES, Coldplay, Ellie Goulding, Explosions in the Sky, Super Furry Animals, Radiohead, Manic Street Preachers, Sia ו-Black Sabbath. בנוסף, הוא הפיק שני אלבומים להרכב הפסיכדליה האלתורי Sunburned Hand of Man. העבודות האחרונות של הבדן כוללות מספר יצירות אלתוריות עם מתופף הג׳אז Steve Reid כמו גם שיתופי פעולה עם Burial ועם Thom Yorke.
דיסקוגרפיה > אלבומי אולפן

(1999) Dialogue
(2001) Pause
(2003) Rounds
(2005) Everything Ecstatic
(2010) There Is Love in You
(2012) Pink
(2013) Beautiful Rewind
(2015) Morning/Evening
(2017) New Energy
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | הקלטת הדאנס/אלקטרונית הטובה ביותר | "Loved" | מועמדות |  |
| פרס גראמי | 2025 | הקלטת הדאנס/אלקטרונית הטובה ביותר | "Leavemealone" | מועמדות |  |
| פרס גראמי | 2025 | אלבום הדאנס/אלקטרוני הטוב ביותר | Three | מועמדות |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BnF: cb14042399r (data)  GND: 135502462  ISNI: 0000 0003 6040 9302  LCCN: no2007134008  MusicBrainz: 3bcff06f-675a-451f-9075-99e8657047e8  NKC: xx0101895  VIAF: 276010199   WorldCat (עם VIAF): 276010199
רואלד דאל

| --- | --- |

דאל כשהיה בן 37, צולם באפריל 1954
 לידה:  13 בספטמבר 1916 Llandaff, קארדיף, הממלכה המאוחדת 
 פטירה:  23 בנובמבר 1990 (בגיל 74) אוקספורד, הממלכה המאוחדת 
 מדינה:  הממלכה המאוחדת הממלכה המאוחדת
 מקום קבורה:  Great Missenden 
 מקום מגורים:  Llandaff, Gipsy House 
 מקום לימודים:  בית הספר רפטון, The Cathedral School, וסטון-סופר-מר 
 שפות היצירה:  אנגלית
 סוגה:  ספרות אימה, פנטזיה, מיסטיציזם, ספרות ילדים 
 יצירות בולטות:  דני אלוף העולם, צ'רלי והשוקולדה, מטילדה (ספר).
 תקופת הפעילות:  מ-1942 
 הושפע מ:  צ'ארלס דיקנס, יונאס לי, רודיארד קיפלינג, פרדריך מאריאט, ססיל סקוט פורסטר, ויליאם מייקפיס תאקרי 
 השפיע על:  מאירה ברנע-גולדברג
 בן או בת זוג:  פטרישה ניל (2 ביולי 1953–1983)  Felicity Dahl 
 צאצאים:  אוליביה דאל, Theo Dahl, אופליה דאל, Tessa Dahl, Lucy Dahl 
 פרסים והוקרה:  פרס אדגר (1954)  פרס אדגר (1960)  פרס חבר השופטים לספרות נוער של CPNB (1991)  פרס חבר השופטים לספרות נוער של CPNB (1993)  מכחול הזהב (1979)  חרט הכסף (1984)  פרס חבר השופטים לספרות נוער של CPNB (1989)  פרס עולם הפנטזיה למפעל חיים (1983)  פרס לספרות ילדים  בפסקה זו 4 רשומות נוספות שטרם תורגמו 
 www.roalddahl.com
 
רואלד דאל (באנגלית: Roald Dahl;‏ 13 בספטמבר 1916 – 23 בנובמבר 1990) היה סופר בריטי. נודע בכתיבת ספרי הילדים "צ'ארלי ומפעל-השוקולד", "ג'יימס והאפרסק הענק", "מטילדה" ו"העי"ג".
חייו

רואלד דאל נולד בקארדיף שבויילס שבממלכה המאוחדת, להורים ממוצא נורווגי-נוצרי. בהיותו בן שלוש מתה אחותו בת השבע ממחלה בתוספתן, ובגיל ארבע התייתם מאביו, שמת מדלקת ריאות בגיל 57. בגיל שמונה נשלח לפנימייה בחוף הדרום-מערבי של אנגליה, שלימים תיאר כזוועתית, בעלת משמעת קשה ביותר, שאסור היה לדבר בה או לרוץ במסדרונות, הייתה חובה לשמור על הסדר, והפרת החוקים הייתה גוררת זימון למנהל ומכות אכזריות במקל.
בגיל שלוש-עשרה עבר לפנימייה בדרבישייר, שהוא תיאר לימים בתיאורים זוועתיים עוד יותר והשווה אותה לאינקוויזיציה הספרדית. בפנימייה זו העניש לא רק המנהל עד זוב דם (תוך שהקורבן נדרש לנקות את דמו), אלא הייתה גם ענישה סאדיסטית בידי התלמידים המבוגרים יותר. דאל לא הצטיין בכתיבה בבית הספר, ובתעודות קיבל הערות על חוסר יכולתו להעלות את מחשבותיו על הכתב, על דלות אוצר המילים שלו ועל מיעוט רעיונותיו.
דאל סירב ללמוד באוניברסיטה ונסע לאחר סיום בית הספר לעבוד במזרח אפריקה בחברת הנפט "של". בשנים אלה סייר באפריקה והכיר את בעלי החיים השונים שיתאר בספריו ברבות הימים.
עם פרוץ מלחמת העולם השנייה הוכשר כטייס בחיל האוויר הבריטי ושירת בטייסת מטוסי גלוסטר גלדיאטור. בשנת 1940 נאלץ מטוסו של דאל לנחות נחיתת חירום והתרסק מעל סלע ענק במצרים. דאל נפצע קשה והיה מאושפז שישה חודשים. כתוצאה מתאונה זו סבל מכאבים בגבו בשארית חייו. עם חזרתו לשירות ב-1941 נשלח ליוון ומשם לכרתים, למצרים ולארץ ישראל, אולם כתוצאה מפציעתו ב-1940 נאלץ להפסיק לטוס ונשלח לבריטניה ואחרי כן לשגרירות בריטניה בארצות הברית. בשנת 1942 פנה אליו הסופר א.מ. פורסטר שביקש לכתוב סיפור קצר על התרסקות מטוסו. דאל הבטיח לפורסטר כי יסייע בידו בכתיבה ויעלה את עובדות התאונה על הכתב, ושלח לפורסטר סיכום קצר. פורסטר התרשם כל כך מהסיכום, שהחליט לשלוח אותו לפרסום ללא עריכה, ופרסום זה הפך את דאל בן לילה לסופר.
דאל התגורר בארצות הברית מתחילת שנות החמישים ועד 1960. הוא היה נשוי לשחקנית האמריקאית פטרישה ניל ונולדו להם חמישה ילדים. בתו הבכורה אוליביה דאל מתה בגיל שבע וחצי מחצבת, ובנו תיאו דאל נפצע קשה בתאונה.
חייו > עמדותיו האנטישמיות והאנטי-ישראליות

מלבד פועלו הספרותי הרחב, דאל היה ידוע בדעותיו האנטי-ישראליות ואף האנטישמיות. במלחמת לבנון הראשונה אמר כי אפשר להשוות את ראשי מדינת ישראל, מנחם בגין ואריאל שרון לאדולף היטלר והרמן גרינג. הוא התבטא במקומות אחרים על כך שמעולם לא ראה יהודים בקו הקדמי במלחמה, והוסיף שיהודים מעוררים שנאה בגלל יחסם כלפי לא-יהודים, ואפילו היטלר המתועב לא נטפל אליהם סתם כך.
בשנת 2020 פרסמה משפחתו דברי התנצלות באתר שלו, על הערותיו האנטישמיות: "משפחת דאל וחברת הסיפורים של רואלד דאל מתנצלים עמוקות על הפגיעה המתמשכת והמובנת שנגרמה על ידי כמה מהצהרותיו של רואלד דאל. ההערות הללו, המושפעות מדעות קדומות, אינן מובנות לנו ועומדות בניגוד מוחלט לאיש שהכרנו ולערכים העומדים בלב סיפוריו של רואלד דאל, שהשפיעו לטובה על דורות רבים של אנשים צעירים".
כתיבתו ומאפייניה

לאחר סיפורו הקצר הראשון ב-1942 חדל דאל מלכתוב סיפורים המבוססים על אירועים אמיתיים והחל בכתיבת סיפורים דמיוניים. אחד מסיפוריו הקצרים הראשונים של דאל ב-1943 היה סיפור ילדים על הגרמלינים (יצורים קטנים שעליהם סיפר כי הם ולא האויב אחראים לפגיעות במטוסים). סיפור זה זכה בן לילה להצלחה. חברת הסרטים המצוירים דיסני החלה, אך לא סיימה, לערוך סרט ארוך המבוסס עליו, ודאל החל להתיידד בעקבותיו עם נשיא ארצות הברית פרנקלין דלאנו רוזוולט ואשתו אלינור רוזוולט, שאף הקריאה את הסיפור לנכדיה.
דאל הפסיק לכתוב לילדים, ועד 1961 כתב בעיקר סיפורים למבוגרים, שהיו בדרך כלל קצרים ומקבריים.
שנינות והומור - הספרים מתארים ילדים בעלי יכולות יוצאות דופן (החל בילדים בעלי חוכמה חריגה - כמטילדה, דרך ילדים בעלי אפשרות לשנות את העולם כבאצבע הקסם). הספרים מתארים עולם שבו מרבית המבוגרים הם רשעים ומטומטמים, החל באנשים הצדים רק לצורך הציד בדני אלוף העולם, וכלה במבוגרים שאינם מאפשרים לילדיהם ללמוד כבמטילדה או שאינם מעוניינים ומוכנים שילדיהם יגדלו כבתרופת הקסם, או במבוגרים תאבי בצע, המעוניינים שילדים קטנים רק יבצעו עבורם עבודות בית אך לא יצאו מביתם ולא ייהנו, כבג'יימס והאפרסק הענקי.
מסגרת משפחתית בעייתית וסטריאוטיפית: בספריו של דאל מתוארות מסגרות משפחתיות לא מאוזנות, למשל: ילדים עם הורים מזניחים (מטילדה) ילדים בעלי הורה אחד (דני אלוף העולם) או יתומים (העי"ג, ג'יימס והאפרסק הענקי, המכשפות). מרבית ספריו כוללים סטריאוטיפים של מושג המשפחה.
ילדים לעומת מבוגרים: ספרי הילדים של דאל מתארים כמעט תמיד ילדים בעלי תושייה, חוכמה ורצון, וכשלרוב האב הוא העובד והמפרנס והאם היא עקרת בית. בספרים אלו הילדים מסמלים את הטוב, הטהור והתמים, לעומת המבוגרים המסמלים פעמים רבות רשע, בורות וטיפשות. ספרי הילדים מסתיימים פעמים רבות בעתיד טוב לאותם ילדים, ואילו המבוגרים הסוררים מתים או נעלמים בדרכים מוזרות.
האנשת חיות ומאפיינים קסומים: ספרי הילדים מאנישים פעמים רבות חיות, כאשר למרבית החיות אופי טוב ורצון לעזור זו לזו ולילדים. בהתאם, ישנם מאפיינים קסומים ברבים מספריו, גדילת אפרסק לממדים לא-טבעיים (ג'יימס והאפרסק הענקי) קיומה של קהילה סודית נסתרת שכל החברים בה הן מכשפות מרושעות (המכשפות) יצור נפלא שלוכד חלומות בעבור ילדים וחי במערה גדולה ומבודדת (העי"ג) מפעל שוקולד קסום עם יצורים מופלאים בשם אומפה-לומפה (צ'רלי בממלכת השוקולד) ועוד.
ספרי הילדים שכתב

בשנת 1961 חזר לכתיבת ספרי ילדים בספר ג'יימס והאפרסק הענקי, ומאז פרסם ספרי ילדים רבים. דאל ציין כי לולא ניסיונו כהורה, לא יכול היה לכתוב ספרי ילדים. לצד זאת ציין דאל גם כי ניתן לכתוב ספרי ילדים בכל נושא ובלבד שיהא הומוריסטי.
ספרי הילדים של דאל הם בעלי מבנה קווי של בעיה ההולכת ומחריפה, עד שהיא באה לפתרונה המוצלח בסוף טוב, שבו הדמויות הטובות זוכות לגמול והרעות לעונש. ספרי הילדים כוללים במקורם שימוש בשפה המותאמת לילדים תוך שימוש במצלול, לצד דימויים ומטפורות רבות.
ביתו של דאל הקרוב ללונדון הפך למוזיאון המיועד בעיקר לילדים. במוזיאון זה משחקים ילדים בהצגות על בסיס ספריו ולומדים על ילדותו וספריו.
ספרי הילדים שכתב > הפופולריות של ספרי הילדים

עד אמצע שנות השבעים לא זכו ספרי הילדים של דאל להפוך לרבי מכר בבריטניה, ולמעשה הצליחו בתחילה יותר בארצות הברית.
כיום ספרי הילדים של דאל הם מספרי הילדים הנמכרים ביותר בבריטניה (שם נמצא בסקרי ילדים כי בקבוצת הגיל 7–11 ששת ספרי הילדים הפופולריים ביותר היו של דאל ובקבוצת הגיל 11–14 שישה מתוך עשרת ספרי הילדים היו של דאל). עד שנת 2006 נמכרו חמישים ספריו בכמאה מיליון עותקים, כאשר ספרו הפופולרי ביותר הוא "צ'ארלי ומפעל השוקולד" שנמכר ב-13 מיליון עותקים.
ספרי הילדים שכתב > ביקורת על ספרי הילדים

על ספרי הילדים של דאל הושמעה ביקורת נוקבת בסוף המאה העשרים בגין היותם כוללים סטריאוטיפים גזעניים, שוביניסטיים, תוך שהם מעודדים התנהגויות בלתי מוסריות כגנבה. ביקורת אחרת שהושמעה על ספריו היא שהם מציגים חברת מבוגרים המלאה במבוגרים המזניחים את ילדיהם וכנגד זאת מעודדת מעשי התעללות ונקמה של ילדים במבוגרים.
ספריו

הגרמלינים (1943)
מעבר לך: סיפורים על תעופה ומעופפים (1946)
אוצר מילדנהול (1946)
לעיתים לעולם לא (1948)
כצאן לטבח (1953)
המתוקים (1955)
נשיקה נשיקה (1960)
ג'יימס והאפרסק הענק (1961. תרגום: אוריאל אופק, 1975) – מסעם המופלא של ילד יתום, חרגול, עכביש, מרבה-רגליים ופרת-משה-רבנו בבטן אפרסק ענקי, שהנחית את נוסעיו על הגבוה בגגות העולם
יצירה ואסון: סיפור אמיתי (1962)
צ'רלי והשוקולדה (1964. תרגום: אוריאל אופק בשם צ'רלי בממלכת השוקולד) – ילד עני נהפך, בתום תחרות וסיור מרתק, לבעליו של בית-החרושת המוזר והמשוכלל ביותר לשוקולד
אצבע הקסם (1966. תרגום: מאירה פירון, 2010) – ילדה שחוננה באצבע כישופית, המסוגלת להעניש את אלה שאינם אהובים עליה, הופכת בשוגג את שכניה לציפורים
29 נשיקות מרואלד דאל (1969)
מר שועל המהולל (ספר) (1970. תרגום: בינה אופק, 1977, תרגום נוסף בינה אופק 2005, הוצאת מרגנית) – השועל רב-התושייה מערים על שלושת האיכרים הנזעמים ומבטיח את כלכלת משפחתו
צ'רלי ומעלית-הזכוכית הגדולה (1972. תרגום: אורי בלסם בשם צ'רלי ומעופפלית הזכוכית, 1982) – ילד ממריא עם בני-לווייתו למרומים במעלית-זכוכית ונאבק ביצורי-חלל מרושעים
לעבר הזונה (1974)
דני אלוף-העולם (1975. תרגום: זהר שביט, 1984) – אב ובנו משתפים פעולה במבצע שנועד לגבור על הגביר המרושע ורב-הנכלים
הסיפור המופלא על הנרי שוגר ועוד שישה (1977) – סיפורים קצרים עם פרק אוטוביוגרפי
התנין הענקי (1978) – קורות תנין, החי בנהר המרופש ביותר באפריקה
המיטב של רואלד דאל (1978)
דודי אוסוואלד (1979)
סיפורי הבלתי-צפוי (1979)
הטוויטים (1980) – מעשייה משעשעת על אדון וגברת טוויט, האוהבים להקניט זה את זה.
בתרגום עברי: משפחת דֶה־בִּיל, הוצאת כנרת, זמורה, דביר, 2023
תרופת-הפלא של ג'ורג' (1981) – ילד רוקח תרופה הגורמת לסבתו להתעופף באוויר.
העי"ג (1982. תרגום: אורי בלסם, 1987, 2016) – קורות ילדה הנחטפת על ידי עי"ג (ענק ידידותי גדול)
חרוזים נלוזים (1982. תרגום: נימה קרסו, 1997) – אגדות-ילדים מזווית-ראייה שונה.
ספר הרוחות של רואלד דאל (1983)
המכשפות (1983. תרגום: טלי נתיב-עירוני, 2003) – ילד וסבתו מערימים על מכשפות הרוצות להיפטר מן הילדים.
ילד (1984) — פרקים מתקופת ילדותו של המחבר.
חיות מלוכלכות (1984) – שירים הומוריסטיים בוטים.
הג'ירף, השקנאי ואני (1985) – קוף, שקנאי וג'ירף מרוויחים את כספם כמנקי-חלונות.
האומניבוס של רואלד דאל (1986)
הולך בדד (1986)
שני משלים (1986)
חצבת: מחלה איומה (1986)
מטילדה (1988. תרגום: יעל ענבר, 2000) – ילדה מבריקה הניחנת בכוחות נסתרים גוברת על אלה הרוצים להתנכל לה.
הה, המסתורין המתוק של החיים (1989)
חרוזים מטוגנים (1989) – אגדות ומשלים בלבוש חדש
אץ בץ (1990. תרגום: מאירה פירון, בתוך "אצבע הקסם", 2010) – קורות אדם המתחבב על שכנתו באמצעות תרמית מסובכת.
הכומר מניבלסוויק (1991)
רואלד דאל: אוסף הסיפורים הקצרים (1991)
המינפינים (1991)
זכרונות עם מאכלים בבית צוענים (1991)
המדריך של רואלד דאל לשמירה על הבטיחות (1991)
השנה שלי (1993)
מתכונים נלוזים (1994)
איש המטריה וסיפורים נוספים (1997)
עור וסיפורים נוספים (2000)
עוד מתכונים נלוזים (2001)
רואלד דאל: האוסף (2006)
לקריאה נוספת

העונג של פארסון (סיפור קצר)
יהודה אטלס, "רואלד דאל: אין רגע דל", בספר ילדים גדולים (כרך 1, עמ' 212-181), הוצאת ידיעות אחרונות, 2003.